# Direcció general d'Integració i Coordinació d'Assumptes Generals de la Unió Europea

La Direcció general de Coordinació de Polítiques Comunes i d'Assumptes Generals de la Unió Europea és un òrgan de gestió de l'actual Ministeri d'Afers Exteriors, Unió Europea i Cooperació d'Espanya encarregada principalment del seguiment i coordinació de les actuacions dels Ministeris; la preparació del Consell d'Afers Generals de la Unió Europea; el seguiment i coordinació de les qüestions institucionals de la Unió Europea i, en particular, de les seves reformes; la coordinació de la posició espanyola en matèria de política d'ampliació i, si escau, de retirada d'Estats membres de la Unió Europea, i la promoció i defensa del castellà en les institucions de la UE.

## Funcions

Les funcions d'aquesta Direcció general es regulen en l'article 8 del Reial decret 768/2017:
* El seguiment de les actuacions de la Unió Europea en les seves diverses polítiques, el seguiment i la coordinació de les actuacions dels Ministeris en aquestes polítiques i la coordinació del procés de fixació de la posició espanyola davant la Unió Europea en les mateixes.
* La coordinació del procés de fixació de la posició espanyola en la Unió Europea en matèria de política comercial, aranzelària i duanera i matèries fiscals afins.
* La preparació de les reunions del Consell d'Afers Generals de la Unió Europea.
* La coordinació de les polítiques relatives al Espai de Llibertat, Seguretat i Justícia en l'àmbit de la Unió Europea i el seguiment dels Grups i Comitès d'Avaluació Schengen de la UE, així com la coordinació de les avaluacions efectuades a Espanya en aquest àmbit.
* El seguiment i la coordinació de les qüestions institucionals de la Unió Europea i, en particular, de les reformes de la Unió Europea, les relacions amb les institucions europees i la participació de les Comunitats Autònomes en els assumptes europeus, sense perjudici en aquest últim cas de les competències atribuïdes al Ministeri d'Hisenda d'Espanya en les disposicions vigents.
* La coordinació de la posició espanyola en matèria de política d'ampliació i, si escau, de retirada d'Estats membres de la Unió Europea.
* La promoció i defensa del castellà en les institucions de la UE.
* La promoció de presència d'espanyols a les institucions europees.

## Estructura

La Direcció general de Coordinació de Polítiques Comunes i d'Assumptes Generals de la Unió Europea s'organitza en els següents òrgans:
* Subdirecció General d'Assumptes Institucionals.
* Subdirecció General de Relacions Exteriors i Assumptes Comercials.
* Subdirecció General d'Assumptes Econòmics i Financers.
* Subdirecció General d'Assumptes de Justícia i Interior.

## Directors generals

* José Pascual Marco Martínez (2017-)
* Alfonso Díez Torres (2006-2010)
* Enrique Viguera Rubio (2000-2006)
* Fernando Carderera Soler (1996-2000)
* Miguel Angel Navarro Portera (1993-1995)
* Ricardo Díez-Hochleitner Rodríguez (1990-1993)
* Fernando Ballesteros Díaz (1986-1990)
* Vicente Parajón Collada (1985-1986)

## Referències

* ↑ «Real Decreto 768/2017, de 28 de julio, por el que se desarrolla la estructura orgánica básica del Ministerio de Asuntos Exteriores y de Cooperación y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 10 setembre 2017].
* ↑ «José Pascual Marco, director general de Asuntos Generales de la UE» (en espanyol europeu). [Consulta: 10 setembre 2017].